Одељење за урбанизам, комунално - стамбене и имовинско - правне послове Општине Шид, Служба за урбанизам, обједињену процедуру, заштиту животне средине и планове, Општинска управа, ул. Карађорђева бр.2, Шид, на основу члана 10. Закона о процени утицаја на животну средину ("Сл. гласник РС" бр.135/04, 36/09), објављује:

**ОБАВЕШТЕЊЕ**

**О ДОНЕТОМ РЕШЕЊУ У ПОСТУПКУ ОДЛУЧИВАЊА О ПОТРЕБИ**

**ПРОЦЕНЕ УТИЦАЈА ПЛАНИРАНОГ ПРОЈЕКТА НА ЖИВОТНУ СРЕДИНУ**

Обавештава се јавност да је у поступку одлучивања о потреби процене утицаја на животну средину донето Решење да није потребна процена утицаја на животну средину и израда студије о процени утицаја - Пројекта : Фотонапонска електрана „FV Plant Bačinci“ излазне активне снаге 9900 kW са припадајућим трафостаницама TS1, TS2, TS3, TS4 и TS5 и кабловским водовима у Бачинцима на кат. парцели бр. 2347 и 2348 у КО Бачинци, потес Преке Њиве, на територији Општине Шид – носиоца пројекта „FV Plant 2“ д.о.о. Београд (Врачар), Јужни Булевар бр. 101.

У спроведеном поступку донето је решење да за предметни пројекат није потребна процена утицаја на животну средину и израда студије о процени утицаја, будући да се за наведене карактеристике пројекта и уз примену важећих техничких услова и услова заштите које су утврђене наведеним решењем, не очекују значајни негативни утицаји на животну средину у току коришћења пројекта.

Донето решење заснива се на анализи, опису пројекта, локацији објекта, при чему је орган имао у виду нарочито локацију пројекта и прописане критеријуме за пројекте наведене у Листи I и II пројеката за које је обавезна, односно које се може захтевати процена утицаја на животну средину.

Увид у решење, податке и документацију из захтева носиоца пројекта, може се извршити у просторијама Општине Шид, радним даном од 10-14 часова у канцеларији бр. 7 у приземљу у року од 10 дана од дана објављивања обавештења.

Заинтересована јавност, органи и организације, у року од 15 дана од дана објављивања Обавештења о доношењу решења могу изјавити жалбу Покрајинском секретаријату за урбанизам и заштиту животне средине у Новом Саду, преко овог одељења.